Kā strādā kredīti ārzemēs dzīvojošajiem? Pieteikties šādam aizdevumam iespējams ar interneta starpniecību. Tev būs nepieciešamas dažas brīvās minūtes, mobilais telefons, e-pasts un konts Latvijas bankā. Lai saņemtu kredītu, veic šādus soļus: uzzini, kur pieejams kredīts ar Tev piemērotiem nosacījumiem; apmeklē aizdevēja mājaslapu un iepazīsties ar pilniem aizdevuma nosacījumiem, atmaksas kārtību un citiem svarīgiem faktoriem; izvēlies summu un atmaksas termiņu; nosūti pieteikumu aizdevējam; veic identifikācijas maksu, ja tāda ir nepieciešama; sagaidi atbildi no aizdevēja, kas parasti tiek sniegta dažu minūšu laikā.

Ja kredītdevēja lēmums ir pozitīvs, pēc līgumā noteiktā laika saņemsi aizdevuma summu savā bankas kontā.

No kredīta ārzemēs strādājošajiem, tāpat kā no jebkura cita aizdevuma, iespējams atteikties 14 dienu laikā. Ja aizdevums vairs nav nepieciešams vai Tevi neapmierina tā nosacījumi, paziņo par to aizdevējam un atmaksā pilnu kredīta summu un komisijas maksu, kas tiek aprēķināta par faktisko aizdevuma izmantošanas laiku.